CELEX: 62017TN0022
Language: hu
Date: 2017-01-16 00:00:00
Title: T-22/17. sz. ügy: 2017. január 16-án benyújtott kereset – Portugália kontra Bizottság

3.4.2017   
            
            
               HU
            
            
               Az Európai Unió Hivatalos Lapja
            
            
               C 104/49
            
         2017. január 16-án benyújtott kereset – Portugália kontra Bizottság
   (T-22/17. sz. ügy)
   (2017/C 104/69)
   Az eljárás nyelve: portugál
   
      Felek
   
   
      Felperes: Portugál Köztársaság (képviselők: L. Inez Fernandes, M. Fiueiredo, P. Estêvão és J. Saraiva de Almeida meghatalmazottak)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) terhére a tagállamok által kifizetett egyes kiadásoknak az európai uniós finanszírozásból való kizárásáról szóló, 2016. november 15-i (EU) 2016/2018 bizottsági végrehajtási határozatot (HL 2016 L 312., 26. o.) abban a részében, amelyben az kizár a finanszírozásból a „Vidékfejlesztés, EMVA-beruházások – magánkedvezményezettek” intézkedés tekintetében Portugália által bejelentett költségekre vonatkozó 1 990 810,30 euró összeget a 2010., 2011., 2012. 2013. és 2014. számviteli év vonatkozásában.
            
         
               —
            
            
               az Európai Bizottságot kötelezze a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes két jogalapra hivatkozik.
   
               1.
            
            
               Az első, a közös agrárpolitika finanszírozásáról szóló, 2005. június 21-i 1290/2005/EK tanácsi rendelet (HL 2005 L 209., 1. o.) 31. cikke (4) bekezdése c) pontjának megsértésére alapított jogalap
            
         
               2.
            
            
               A második, az indokolási kötelezettség megsértésére alapított jogalap. E jogalap három érvelést tartalmaz.
               
                           —
                        
                        
                           Az első érvelés keretében a felperes azt állítja, hogy a Bizottság nem közölte annak bizonyítékát, hogy komoly és észszerű kétségek állnak fenn.
                        
                     
                           —
                        
                        
                           a második érvelés keretében a felperes azt állítja, hogy az ügyre nem alkalmazhatók az 1997. december 27-i VI/5330/97-PT dokumentumban előírt iránymutatások
                        
                     
                           —
                        
                        
                           a harmadik érvelés keretében a felperes arra hivatkozik, hogy a Bizottság nem foglalta be a felrótt tényeket az 1997. december 27-i VI/5330/97-PT dokumentumban az 5 %-os pénzügyi átalánykorrekcióra irányuló követelményekbe.